CELEX: 32017D2222
Language: sk
Date: 2017-11-30 00:00:00
Title: Vykonávacie rozhodnutie Komisie (EÚ, Euratom) 2017/2222 z 30. novembra 2017, ktorým sa mení rozhodnutie 90/178/Euratom, EHS, ktorým sa Luxembursku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH [oznámené pod číslom C(2017) 7857]

2.12.2017   
               
               
                  SK
               
               
                  Úradný vestník Európskej únie
               
               
                  L 318/33
               
            VYKONÁVACIE ROZHODNUTIE KOMISIE (EÚ, Euratom) 2017/2222
      z 30. novembra 2017,
      ktorým sa mení rozhodnutie 90/178/Euratom, EHS, ktorým sa Luxembursku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH
      
         
            [oznámené pod číslom C(2017) 7857]
         
      
      (Iba francúzske znenie je autentické)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na Zmluvu o založení Európskeho spoločenstva pre atómovú energiu,
      so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
      po konzultácii s Poradným výborom pre vlastné zdroje,
      keďže:
      
                  (1)
               
               
                  Podľa článku 371 smernice Rady 2006/112/ES (2) môže Luxembursko v súlade s podmienkami, ktoré sa v tomto členskom štáte uplatňovali k 1. januáru 1978, naďalej oslobodzovať od dane transakcie uvedené v časti B prílohy X k uvedenej smernici. V súlade s uvedeným článkom sa tieto transakcie majú zohľadniť na účely stanovenia základu vlastných zdrojov založených na dani z pridanej hodnoty (DPH).
               
            
                  (2)
               
               
                  Na základe rozhodnutia Komisie 90/178/Euratom, EHS (3) bolo Luxembursku povolené používať približné odhady, pokiaľ ide o transakcie uvedené v časti B bode 10 prílohy X k smernici 2006/112/ES týkajúce sa prepravy osôb.
               
            
                  (3)
               
               
                  Luxembursko požiadalo vo svojich listoch z 25. apríla 2017 a 7. júla 2017 Komisiu o povolenie používať pevný percentuálny podiel medzizákladu na výpočet základu vlastných zdrojov založených na DPH, pokiaľ ide o transakcie uvedené v časti B bode 10 prílohy X k smernici 2006/112/ES týkajúce sa prepravy osôb. Luxembursko preukázalo, že percentuálny podiel, ktorý sa uplatňuje na medzizáklad, bol v rokoch 2010 až 2015 stabilný. Povolenie používať pevný percentuálny podiel by ďalej znížilo administratívnu záťaž pri výpočte základu vlastných zdrojov založených na DPH, pokiaľ ide o takéto transakcie. Luxembursku by sa preto malo povoliť vypočítať základ vlastných zdrojov založených na DPH s použitím pevného percentuálneho podielu v prípade prepravy osôb.
               
            
                  (4)
               
               
                  Z dôvodu transparentnosti a právnej istoty je vhodné platnosť povolenia časovo obmedziť.
               
            
                  (5)
               
               
                  Rozhodnutie 90/178/Euratom, EHS by sa preto malo zodpovedajúcim spôsobom zmeniť,
               
            PRIJALA TOTO ROZHODNUTIE:
      Článok 1
      V rozhodnutí 90/178/Euratom, EHS sa vkladá článok 2a:
      
         „Článok 2a
         Odchylne od článku 2 ods. 3 tohto rozhodnutia sa na účely výpočtu základu vlastných zdrojov založených na DPH Luxembursku od 1. januára 2017 do 31. decembra 2020 povoľuje používať 0,05 % medzizákladu, pokiaľ ide o transakcie uvedené v časti B bode 10 prílohy X k smernici Rady 2006/112/ES (*1).
      
      Článok 2
      Toto rozhodnutie je určené Luxemburskému veľkovojvodstvu.
      
         V Bruseli 30. novembra 2017
         
            
               Za Komisiu
            
            Günther OETTINGER
            
               člen Komisie
            
         
      
      
         (1)  Ú. v. ES L 155, 7.6.1989, s. 9.
      
         (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. ES L 347 11.12.2006, s. 1).
      
         (3)  Rozhodnutie Komisie 90/178/Euratom, EHS z 23. marca 1990, ktorým sa Luxembursku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH (Ú. v. ES L 99, 19.4.1990, s. 26).